TERMINLISTE OG GENERELLE BESTEMMELSER FOR PONNIGALOPPEN 2020

*1)* Løps- og starterklæringsdatoer

1. løp Lørdag 22.aug ca kl 14:45 (kat 2+1+ridehest)

1. løp Søndag 23. aug ca kl 12:20 (kat 3+4)

2. løp: Torsdag 10. sep ca kl 17:00 Anmeldes /starterklæres torsdag 3. september innen kl 15:00

6. løp: Søndag 4. okt ca kl 11:30 Anmeldes /starterklæres fredag 25. september innen kl 15:00

7. løp: Torsdag 29. okt ca kl 17:00 Anmeldes /starterklæres torsdag 15. oktober innen kl 15:00 (Halloweengaloppen)

* Oppmøte og utdeling av nummerdekken 45 minutter før første start.
* Gjennom sesongens løp vil det være en serie med premie til best rytter i hver kategori. Vinneren må ha deltatt i minst 2 løp i sin kategori.

*2) Høyde ponni / distanse / alder rytter (gitt at rytter «passer» til sin ponni/hest)*

Kategori 4 - høyde t.o.m. 107 cm Distanse: mellom 350–450 meter Alder: fra 7 år

Kategori 3 - høyde f.o.m. 107,1 – 130 cm Distanse: mellom 700–900 meter Alder: fra 8 år

Kategori 2 - høyde f.o.m. 130,1 – 140 cm Distanse: mellom 800–1100 meter Alder: fra 8 år

Kategori 1 - høyde f.o.m. 140,1 – 148 cm Distanse: mellom 900–1600 meter Alder: fra 8 år

Ridehest - høyde f.o.m. 148,1 Distanse: mellom 1000–1600 meter Alder: fra 10 år

**Starter bestemmer endelig startsted. (**Om nødvendig starter noen av kategorier sammen.)

*3) Kvalifikasjon*

Alle løp er skrevet ut for 4-årige og eldre ponnier/hester, alder regnes fra 1. januar. Hester som har startet i offentlige galoppløp kan ikke starte i ridehestløp på to år.

Målekort **MÅ** medbringes for kontroll. Ponnier vil bli nektet start uten gyldig målekort. Ponni sluttmåles året de fyller 8 år.

**Ekvipasjen må ha minst en godkjent trening og rytteren må være medlem i NoARK på starterklæringstidspunktet.**

*4) Vaksinasjon*

Det kreves godkjent grunnvaksinering og revaksinering hver 12. måned. **Vaksinasjonskort** **MÅ** **medbringes** for kontroll. Ponni/hest skal ikke lastes av transporten før vaksinasjonskort er godkjent. Ponni/hest vil bli nektet deltagelse/start uten gyldig vaksine.

*5) Anmeldelse*

Anmeldelse skal skje **SKRIFTLIG** til Øvrevoll Galopp AS **innen** **fastsatt dag og tidspunkt** (se punkt 1**)**Påmelding sendes på e-mail til liv.kristiansen@rikstoto.no og skal inneholde:

Ponni/hest: navn og kategori.

Rytter: navn, alder (ikke fødselsdato).

*6) Utstyr*

Det er påbudt med godkjent hjelm, bodyprotector og hel på ridestøvel/ridesko. Ponni/hest skal ha halsring/martingal. Sporer og pisk er ikke tillatt (det er heller ikke lov å bruke tøyler som fremdriftsmiddel). Brukes galoppsal skal denne også ha overgjord. Rytter skal ri i jockeydrakt eller langermet genser/jakke. **Nummerdekken må alltid synes**.

*7)* Deltagende ponnier skal oppholde seg på midtbanen om ikke annet blir opplyst. Det skal primært stilles med egen leier og alle som leier ponni/hest til start skal ha på hjelm.

*8)* Arrangøren forbeholder seg retten til å innstille løp og/eller endre proposisjonene dersom forholdene tilsier det.

*9)* Vær oppmerksom på at all deltagelse i ponni- og ridehestløp/trening er på eget ansvar.

*10)* Ingen som er antydning til syk eller har symptomer på luftveisinfeksjon får lov til å delta på trening eller løp.

11) Alle spørsmål vedr ponni- og ridehestgaloppen stilles til NoARK (noark@noark.info / anne.petteroe@gmail.com), mens all påmelding skjer til liv.kristiansen@rikstoto.no om ikke annet er/blir opplyst.

## TRENING HØSTEN 2020

NoARK arrangerer ponni-/ridehesttreninger følgende lørdager:

\* 05. september

\* 19. september

\* 17. oktober

Informasjon om eventuelle endringer av dager/flere treningsdager blir lagt ut på [www.noark.info](http://www.noark.info).

Oppmøte på parkeringsplass syd kl. 13:00 og ingen avlasting av ponnier/hester før du vet at vi har sett gyldig vaksinasjon. Husk at det kreves godkjent grunnvaksinering og revaksinering minst hver 12. måned av ponni/hest.

Skriftlig påmelding til liv.kristiansen@rikstoto.no **tirsdagen før**.

**Kopi av vaksinasjonskort (og helst målekort) sendes ved påmelding** (se punkt 4 vedr vaksinasjon)**, i tillegg til navn/alder på rytter og ponni/hest, navn/adresse/telefonnummer (og epost) til foresatt.**

All informasjon blir sendt ut på epost, samt vil være tilgjengelig på «NoARK – Norsk Amatørrytterklubb» på facebook og [www.noark.info](http://www.noark.info).

For å delta i løp **må** rytteren være medlem i NoARK på starterklæringstidspunktet. Kontingenten kan betaltes til kontonr. 8397.11.42025. Skriv navnet på hvem det gjelder, postadresse og fødselsdato i innbetalingen. Ponni-/ridehestmedlemskap koster kr. 350 pr år og inkluderer ulykkesforsikring av rytter under organisert trening og løp på Øvrevoll.

Følg med på NoARKs nettside+ facebook om når det er treninger, kurs og temakvelder.

Har du spørsmål vedrørende ponni- og ridehesttrening/løp kan du sende mail til noark@noark.info, anne.petteroe@gmail.com eller ringe Anne Petterøe på telefon 9588 1973 **etter kl. 17:00** (dvs etter arbeidstid!).

Banen er ellers åpen for trening av ponni- og ridehester **lørdager mellom kl 16:00 og 18:00**.

NB!! Det rides da motsatt vei av hva vi gjør på trening (dvs at dere skal gå av og på banen på oppløpssiden).

**Velkommen til trening!!**